**hač – kaž – jako**

**hač**: a) w pódlanskich prašacych sadach: *Njewěm hišće, hač přichodny tydźeń přijědu – moja dźowka je schoriła.*

b) w přirunowacych sadach při rozdźělach: *Wona je wjetša hač jeje bratr.*

**kaž**: w přirunwacych sadach při podobnosći/identiće: *Ty wupadaš kaž bjezdomny.* *Čiń to tak, kaž sym ći to prajiła.*

**jako**: a) časowy pronomen z woznamom ‚hdyž‘: *Jako sym tam dóšła, bě swjedźeń hižo nimo.*

b) identifikacija z něčim: *Wón dźěła jako wučer na gymnaziju. Na póstnicach póńdu jako James Bond.*

c) w kombinaciji z konjunktiwom při budźenju zaćišća (móžno zaměnić z *kaž*): *Hladaš, jako bych tu naha před tobu stała.*

Namakajće prawu konjunkciju!

1. Njenaduwaj so \_\_\_\_ paw!
2. Naša mać dźěła \_\_\_\_ sekretarka.
3. Zetkamoj so \_\_\_\_\_ přeco.
4. Sy lózyši \_\_\_\_ mój bratr.
5. Wón je spěšny \_\_\_\_ zajac.
6. Póńdu tam \_\_\_\_ prěni.
7. \_\_\_\_ do šule du abo nic, je tola wšojedne.
8. Tutón čłowjek wupada \_\_\_\_\_ Hollywoodski dźiwadźelnik
9. Moja sotra ma wjace přećelow \_\_\_\_ ja.
10. Twoja kwasna frizura bě dróša \_\_\_\_ mój kwasny šat!
11. Wupikaš so \_\_\_\_ sroka.
12. Sy bóle wupikana \_\_\_\_ sroka.
13. Na ptačim kwasu póńdu \_\_\_\_ sroka.
14. Sym runje na křižowanišću stał, \_\_\_\_ so njezbožo sta.
15. Widźiš, nětko je so runje tak stało, \_\_\_\_ sym ći to rjekł.
16. Hladaš, \_\_\_ by runje do kisałeho jabłuka kusnył.
17. To sym wćipny, \_\_\_\_ to dočinju do njedźele.
18. Běchmy runje z durjemi nutř, \_\_\_\_ so póčny dešćować.